Broj: 02-04-1-988/23

Maglaj, 08.06.2023. godine

**Služba Općinskog načelnika i Općinskog vijeća**

**Služba za urbanizam, geodetske i imovinsko pravne poslove**

**Služba za privredu, finansije/financije i razvoj poduzetništva**

**Služba za boračko - invalidsku, socijalnu zaštitu, opću upravu i društvene djelatnosti**

**Služba civilne zaštite**

**Općinsko pravobranilaštvo**

**PREDMET: Zaključci, dostavljaju se**

Dostavljamo vam zaključke Općinskog vijeća Maglaj sa 27. redovne sjednice, održane 30.05.2023. godine i 08.06.2023. godine.

**AD – 1:** Nacrt Odluke o davanju saglasnosti za pokretanje postupka za dodjelu koncesionog prostora za istraživanje i eksploataciju mineralnog resursa lerzolita na ležištu „Klanci“ K.O. Strupina općina Maglaj i stručna obrada Zahtjeva Ministarstva za privredu/gospodarstvo Zeničko-dobojskog kantona za izdavanje saglasnosti Općinskog vijeća Maglaj za dodjelu koncesije broj: 04-14-2824-1/23 od 10.04.2023. godine

**Z A K L J U Č A K**

1.1. Donosi se Nacrt Odluke o davanju saglasnosti za pokretanje postupka za dodjelu koncesionog prostora za istraživanje i eksploataciju mineralnog resursa lerzolita na ležištu „Klanci“ K.O. Strupina općina Maglaj;

1.2. Zadužuje se Služba za urbanizam geodetske i imovinsko pravne poslove da u roku od deset ili petnaest dana organizuje javnu raspravu za stanovnike MZ Novi Šeher, MZ Radojčići, naselje Tujnica u okviru MZ Liješnica uz prethodno obavezno oglašavanje putem objava na RTV Maglaj, web stranici Općine Maglaj i oglasnim pločama u navedenim mjesnim zajednicama;

1.3. Zadužuje se Služba za urbanizam geodetske i imovinsko pravne poslove da uputi pismeni poziv za prisustvo javnoj raspravi predstavnicima kompanije „TIM GROUP“ D.O.O. Žepče kao podnosiocu zahtjeva za dodjelu koncesionog prostora;

**Zaduženje**: Služba za urbanizam, geodetske i imovinsko pravne poslove

**AD – 2:** Prijedlog Odluke o usvajanju djelimične izmjene Regulacionog plana „Kosova“ po zahtjevu Smajić Samila i Smajić Muradifa

**Z A K L J U Č A K**

2.1. Donosi se Odluka o usvajanju djelimične izmjene Regulacionog plana „Kosova“ po zahtjevu Smajić Samila i Smajić Muradifa

**Zaduženje:** Služba za urbanizam, geodetske i imovinsko pravne poslove

**AD – 3:** Prijedlog Odluke o razrješenju Općinskog pravobranioca Općine Maglaj

**Z A K LJ U Č A K**

3.1. Donosi se Odluka o razrješenju Općinskog pravobranioca Općine Maglaj;

3.2. Ukoliko procedura za imenovanje Općinskog pravobranioca ne bude završena do 21.06.2023. godine, zadužuje se Općinski načelnik i Predsjedavajuća Općinskog vijeća Maglaj da zakažu sjednicu u roku od deset dana kako bi se imenovao vršilac dužnosti Općinskog pravobranioca do okončanja konkursne procedure.

**Zaduženje:** Općinski načelnik Maglaj iSlužba Općinskog načelnika i Općinskog vijeća

**AD – 4:** Prijedlog Rješenja o razrješenju člana Upravnog odbora JU „Dom zdravlja“ Maglaj

**Z A K L J U Č A K**

4.1. Donosi se Rješenje o razrješenju člana Upravnog odbora JU „Dom zdravlja“ Maglaj.

**Zaduženje**:Služba za boračko invalidsku, socijalnu zaštitu, opću upravu i društvene djelatnosti

**AD – 5:** a) Prijedlog Odluke o pokretanju procedure izbora i imenovanja jednog člana Upravnog odbora JU Dom zdravlja Maglaj

b) Prijedlog Rješenja o imenovanju Komisije za izbor na upražnjenu poziciju u reguliranom organu Općine Maglaj

**Z A K L J U Č A K**

5.1. Donosi se Odluka o pokretanju procedure izbora i imenovanja jednog člana Upravnog odbora JU Dom zdravlja Maglaj;

5.2. Donosi se Rješenje o imenovanju Komisije za izbor na upražnjenu poziciju u reguliranom organu Općine Maglaj (JU Dom zdravlja Maglaj) u sastavu: Eldina Mehinagić, predsjednica, Irma Šahman-Šehić, članica, Irma Mahmić, članica, Arnela Tumbić, članica i Selena Šehić, članica.

**Zaduženje:** Služba za boračko invalidsku, socijalnu zaštitu, opću upravu i društvene djelatnosti i Služba Općinskog načelnika i Općinskog vijeća

**AD – 6:** Izvještaj o realizaciji zaključaka Općinskog vijeća Maglaj za period 01.01.2023. godine do 30.04.2023. godine

**Z A K L J U Č A K**

6.1. Usvaja se Izvještaj o realizaciji zaključaka Općinskog vijeća Maglaj za period 01.01.2023. godine do 30.04.2023. godine.

**Zaduženje:** Služba Općinskog načelnika i Općinskog vijeća

**AD – 7:** a) Izvještaj o radu Komunalno-sanitarno i vodoprivrednog inspektora za 2022. godinu

 b) Program rada Komunalno-sanitarno i vodoprivrednog inspektora za 2023. godinu

**Z A K L J U Č A K**

7.1. Ne usvaja se Izvještaj o radu Komunalno-sanitarno i vodoprivrednog inspektora za 2022. godinu, jer je desno potpisani pokušao obmanuti Općinsko vijeće iznošenjem neistina u tekstu koji se zove Izvještaj o radu Komunalno-sanitarno i vodoprivrednog inspektora za 2022. godinu, gdje je napisano da je izbor u toku, a nije u toku, nego se odustalo od konkursa.

7.2. Ne usvaja se Program rada Komunalno-sanitarno i vodoprivrednog inspektora za 2023. godinu.

**Zaduženje:** Služba Općinskog načelnika i Općinskog vijeća

**AD – 8:** a) Izvještaj o radu Urbanističko-građevinsko i putnog inspektora za 2022. godinu

 b) Program rada Urbanističko-građevinsko i putnog inspektora za 2023. godinu

**Z A K L J U Č A K**

8.1. Ne usvaja se Izvještaj o radu Urbanističko-građevinsko i putnog inspektora za 2022. godinu.

8.2. Ne usvaja se Program rada Urbanističko-građevinsko i putnog inspektora za 2023. godinu.

**Zaduženje:** Služba Općinskog načelnika i Općinskog vijeća

**AD – 9:** Informacija o stanju zaštite od požara i vatrogastva u općini Maglaj u 2022. godini

**Z A K L J U Č A K**

9.1. Prima se k znanju Informacija o stanju zaštite od požara i vatrogastva u općini Maglaj u 2022. godini

**Zaduženje:** Služba civilne zaštite

|  |  |
| --- | --- |
| DOSTAVLJENO:1. Naslovu
2. a/a
 | PREDSJEDAVAJUĆASvjetlana Zamboni |